Toivo Holopainen

Toivo Holopainen (16. huhtikuuta 1929 Siilinjärvi – 14. tammikuuta 2012 Vantaa) oli professori ja korkeimman hallinto-oikeuden hallintoneuvos.  

Toivo Holopainen syntyi poliisi, maanviljelijä Vilho Holopaisen ja Hanna Heiskasen perheeseen. Hänen puolisonsa vuodesta 1959 oli Sirkku Tuomi. Holopainen tuli ylioppilaaksi 1948 ja valmistui lainopin kandidaatiksi 1953. Oikeustieteen tohtoriksi hän väitteli Helsingin yliopistossa 1969. Hän toimi yliopiston konsistorinnotaarina 1953–1955, talousoikeuden assistenttina 1956–1965 ja hallinto-oikeuden vt. apulaisprofessorina, apulaisprofessorina ja professorina 1965–1988. Hän oli oikeustieteen tiedekunnan varadekaani 1975–1976 ja dekaani 1976–1984. Korkeimman hallinto-oikeuden ylimääräinen hallintoneuvos Holopainen oli 1972–1973, 1976 ja 1980 ja hallintoneuvos vuodesta 1988, mitä tehtävää hän hoiti vuoteen 1994 asti. Kirkolliskokouksen jäsen hän oli 1988–1991. Holopainen oli Helsingin yliopiston kanslerinsihteeri 1958–1961 ja 1966–1972. Hänellä oli myös useita luottamustoimia, mukaan lukien Savolaisen osakunnan kuraattorin tehtävä 1959–1961 ja inspehtorin tehtävä 1983–1987.

Lähteet 

Suomalaiset oikeustieteilijät
Suomalaiset tuomarit
 Suomalaiset virkamiehet
Suomen evankelis-luterilaisen kirkon kirkolliskokousedustajat
 Helsingin yliopiston professorit
 Suomalaiset professorit
Vuonna 1929 syntyneet
Vuonna 2012 kuolleet